**Επιστολή από μια ΜΜΕ**

**προς**

 **“Οικονομικό Παράγοντα”.**

**Αξιότιμε κύριε Παράγοντα,**

Παρακολουθούμε με ιδιαίτερο ενδιαφέρον την αρθρογραφία σας, τις διαλέξεις σας, όπως και τις θέσεις-απόψεις σας σε διάφορα forum για τον κλάδο μας και την προσαρμογή του στις προκλήσεις της Νέας Εποχής.

Είμαστε υποχρεωμένοι απέναντί σας και σας ευχαριστούμε για την τόσο αναλυτική καταγραφή-παρουσίαση και του τιπρέπει να κάνουμε και του γιατίπρέπει να το κάνουμε, ώστε να αντιμετωπίσουμε με επιτυχία αυτές τις προκλήσεις.

*Θα είμαστε ευγνώμονες, εάν μπορέσετε να μας διαφωτίσετε και στο πως**θα το κάνουμε!*

Προφανώς γνωρίζετε την ιδιορυθμία των ελληνικών ΜΜΕ των 3-5 εργαζομένων (το 92% των επιχειρήσεων της χώρας, η ραχοκοκαλιά της), σε αντιπαράθεση με τις ευρωπαϊκές ΜΜΕ των 150 εργαζομένων.

* **Μας προτρέπετε σε Καινοτομία και σωστα, συμφωνούμε.**

Η καινοτομία όμως απαιτεί “καθαρό μυαλό” και πόρους ανθρώπινους κυρίως αλλά και οικονομικούς.

* **Μας προτρέπετε σε Ψηφιακό Μετασχηματισμό και σωστά, συμφωνούμε.**

Ο ψηφιακός μετασχηματισμός όμως απαιτεί χρονοβόρα εκπαίδευση κατ’ αρχάς και νέες επενδύσεις αφ’ ετέρου.

-2-

* **Μας προτρέπετε σε αλλαγή Επιχειρηματικού Μοντέλου και σωστά, συμφωνούμε.**

Το επιχειρηματκό μοντέλο όμως απαιτεί την ύπαρξη ενός μοντελου αναφοράς για να προσαρμοστεί ανάλογα. Υπάρχει τέτοιο μοντέλο-πλαίσιο αναφοράς για την Ελληνική Οικονομία και τις ΜΜΕ ειδικότερα;

* **Μας προτρέπετε σε ανάπτυξη νέων Δεξιοτήτων για το προσωπικό μας και σωστά, συμφωνούμε.**

Όμως σε ποια αντίστοιχα προγράμματα να στείλουμε τους εργαζόμενούς μας; Υπάρχουν; Και με ποιον ευρηματικό τρόπο θα τους αντικαθιστούμε στην επιβεβλημένη απουσία τους;

Προφανώς επίσης γνωρίζετε τα επίσημα στοιχεία και τις αντίστοιχες έρευνες (πρόσφατη του **Βιοτεχνικού Επιμελητηρίου**):

**87%** των ΜΜΕ εμφανίζουν οφειλές στο δημόσιο και στις τράπεζες-servicers.

**1** στις 2 ΜΜΕ εμφανίζει αρρύθμιστες οφειλές.

**56%** των ΜΜΕ αδυνατεί να ρυθμίσει τις οφειλές του.

* **Με ποιο “καθαρό μυαλό” λοιπόν και πως θα επιδιώξουν οι ΜΜΕ την πολυπόθητη και αναγκαία “φυγή προς τα εμπρός”;**
* **Με ποιους πόρους και πως θα την στηρίξουν;**

Μήπως λοιπόν αντί να νουθετείτε εμάς για τα τι και τα γιατί, καλό θα ήταν να νουθετήσετε τους σχεδιάζοντες τα της ανάπτυξης για τα πως θα μπορέσουν οι ΜΜΕ να ανταποκριθούν στις προκλήσεις της Νέας Εποχής, για το καλό όλης της Οικονομίας, για το καλό όλης της Χώρας;

Έχετε υπ’ όψη σας κάποιον επιτελικό σχεδιασμό, κάποιο όραμα για το

-3-

2030, για το 2040, ώστε να έχουμε μια ανάγλυφη εικόνα και έναν οδικό χάρτη για το πως θα ενσωματωθούμε πρόθυμα κι εμείς σ’ αυτό;

‘Εχετε υπ’ όψη σας κάποιο συγκεκριμένο σχεδιασμό για την παραγωγική ανασυγκρότηση της χώρας, ώστε να μπορέσουμε να κάνουμε τις απαραίτητες ενέργειες για το πως μπορούμε να εναρμονιστούμε-ενταχθούμε στην πορεία-εξέλιξη αυτή;

Προφανώς γνωρίζετε καλύτερα από εμάς, πως μπορεί οι δεικτες της μακροοικονομίας να εξελίσσονται θετικά, αλλά αυτό αφορά το Μέλλον (κυρίως των μεγάλων εταιριών) και όχι το παρόν των ΜΜΕ.

***Σωστά μιλάτε για βιωσιμότητα, αλλά για τις ΜΜΕ προηγείται η επιβίωση.***

Αν επιβιώσουμε, ξέρουμε πως να διατηρήσουμε την υπόστασή μας και για την επόμενη και για την μεθεπόμενη γενιά. Η επιβίωση ξερετε έχει μια ιδιοτροπία, δεν εξασφαλίζεται ούτε με άρθρα, ούτε με διαλέξεις, ούτε με forum. Εξασφαλίζεται με καθημερινή μάχη σε ένα εντελώς μη φιλικό δημσιονομικό περιβάλλον, σε έναν εντελώς μη φιλικό χρηματοπιστωτικό τομέα.

Αυτήν την μάχη ξέρουμε καλά πως να την δώσουμε και την δίνουμε.
Την μάχη του πως θα εναρμονιστούμε με τα κελεύσματα της νέας εποχής, περιμένουμε με αγωνία να ακούσουμε από εσάς, τον “Οικονομικό Παράγοντα”, σε πρακτικό επίπεδο και με εφαρμόσιμο τρόπο.

Στην διάθεσή σας, να σας φιλοξενήσουμε στις εγκαταστάσεις μας για ένα 24ωρο ή και όσο σας χρειαστεί ακόμη, για να έχετε πλήρη άποψη για τις δραστηριότητές μας:

Πως ανοίγουμε τα ρολλά το πρωί και τα κλείνουμε το βράδυ, με είσπραξη που δεν αντιστοιχεί ούτε στο ενοίκιο και το ηλεκρικό ρεύμα

-4-

της ημέρας.
Πως πάμε για ύπνο γεμάτοι εφιάλτες και άγχη για την αυριανή μέρα.
Πως στερούμεθα από την προσωπική μας ζωή και έξοδα, για να μπορέσουμε να πληρώσουμε τους εργαζόμενούς μας, που προηγούνται.

Με εκτίμηση,
Μια από τις 700.000 ΜΜΕ

***Γιώργος Ν. Βλάχος, Μέντωρ Επιχειρηματικής Ανάπτυξης
π. Γενικός Διευθυντής Ομίλου Εταιριών ΑΓΕΤ ΗΡΑΚΛΗΣ, Lafarge Group***